stanford-oval/wikipedia huggingface dataset:
מהאראשטרה
הערות שוליים

↑  סיכום סקר 2011 במהארשטרה
↑  Maharashtra crosses 60,000 farm suicides, People's Archive of Rural India, ‏2014-07-21 (באנגלית)
| המדינות והטריטוריות של הודו |
| --- | --- | --- |
| מדינות | אוטר פרדש • אוטראקהאנד • אודישה • אנדרה פרדש • אסאם • ארונאצ'ל פרדש • ביהר • ג'הרקאנד • גואה • גוג'ראט • הימאצ'ל פרדש • הריאנה • טמיל נאדו • טלנגאנה • טריפורה • מאדהיה פרדש • מניפור • מגהלאיה • מהאראשטרה • מיזוראם • מערב בנגל • נאגאלנד • סיקים • פנג'אב • צ'האטיסגאר • קרנאטקה • קרלה • ראג'סטאן |  |
| טריטוריות איחוד | איי אנדמן וניקובר • ג'אמו וקשמיר • דאדרה ונאגר האוולי ודאמאן ודיו • טריטוריית הבירה הלאומית דלהי • לדאק • לקשאדוויפ • פודוצ'רי • צ'אנדיגאר |  |
| מדינות לשעבר | איחוד המדינות המזרחיות • איחוד מדינות פטיאלה ופנג'אב המזרחית • אג'מר • אנדרה • בומביי • בופאל • בילספור • ג'אמו וקשמיר (מדינה) • היידראבאד • וינדהיה פרדש • טרוונקור-קוצ'ין • קוץ' ביהאר • מאדהיה בהרט • מדראס • מייסור • סאורשטרה • פנג'אב המזרחית • קוץ' • קורג |  |
| טריטוריות איחוד לשעבר | ארונאצ'ל פרדש • גואה, דאמאן ודיו • דאדרה ונאגר האוולי • דאמאן ודיו • הימאצ'ל פרדש • טריפורה • מיזוראם • נאגאלנד |  |
| --- | --- |
בקרת זהויות :  NLI: 987007554838005171  BNE: XX5291609  BnF: cb12129833c (data)  CiNii: DA07400539  GND: 4037057-4  LCCN: n50000932  LNB: 000300845  MusicBrainz: 02d26ad7-9445-42ee-8434-229698918c70  NKC: ge134343  NLA: 35322271  SUDOC: 029738962  VIAF: 312787364   WorldCat (עם VIAF): 312787364 
מקדש במערות אלורה
ד"ר קווין, רופאה במערב

| --- | --- |

 סוגה:  דרמה / מערבון
 יוצרים:  בת' סאליבן
 כותבים:  קארל בינדר, מליסה רוזנברג 
 בימוי:  ג'יימס קיץ', Terrence O'Hara, Jeremy Kagan, דן אטיאס, Lorraine Senna, אלן ג'יי לוי, ג'רי ג'יימסון, Victoria Hochberg, Rachel Feldman, Bobby Roth, צ'אק באומן, Bethany Rooney, ריצ'ארד ט. הפרון, Reza Badiyi, Gabrielle Beaumont, מישל לי, קארל בינדר, בפסקה זו רשומה אחת נוספת שטרם תורגמה 
 שחקנים:  ג'יין סימור   ג'ו לנדאו(אנ')   צ'אד אלן   אריקה פלורס(אנ') (עונות 1–3)   ג'סיקה באומן(אנ') (עונות 3–6)   שון טובי(אנ')
 פרסים:  פרס ג'נסיס, בפסקה זו רשומה אחת נוספת שטרם תורגמה 
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  קולורדו, לוס אנג'לס 
 מספר עונות:  6
 מספר פרקים:  150   2 סרטי טלוויזיה
 הפקה
 חברת הפקה:  CBS Productions 
 הפצה:  MTM Enterprises 
 אתר צילומים:  סרטי יוניברסל, אולפני ברבנק של האחים וורנר, אתר נופש לאומי הרי סנטה מוניקה 
 מוזיקה:  William Olvis 
 אורך פרק:  47 דקות
 שידור
 רשת שידור:  CBS
 רשת שידור בישראל:  ערוץ 2 (טלעד)
 תקופת שידור מקורית:  1 בינואר 1993 – 16 במאי 1998
 קישורים חיצוניים
 www.drquinnmd.com
 דף התוכנית ב-IMDb
 
ד"ר קווין, רופאה במערב (באנגלית: Dr. Quinn, Medicine Woman) היא סדרת דרמה טלוויזיונית אמריקאית אשר שודרה ברשת CBS בארצות הברית מ-1 בינואר 1993 ועד ל-16 במאי 1998. בישראל הסדרה שודרה בערוץ 2.
תקציר העלילה

הסדרה מתחילה בשנת 1867 ומתמקדת ברופאה מבוסטון, מסצ'וסטס בשם מיקלה קווין (אותה מגלמת ג'יין סימור). אחרי מות אביה, ד"ר קווין עוברת לעיירה קטנה בקולורדו בשם קולורדו ספרינגס על מנת לעסוק ברפואה. היא מתיידדת עם סאלי (אותו מגלם ג'ו לנדאו), המקורב לאינדיאנים, ונעזרת במיילדת והשותפה שלה במרפאה, שרלוט קופר (אותה מגלמת דיאן לאד). בהמשך, נחש ארסי מכיש את שרלוט. לפני מותה, שרלוט מבקשת ממיקלה שתטפל בשלושת ילדיה - מת'יו, קולין ובריאן. בעקבות זאת, ד"ר קווין עוברת למגורי קבע בעיירה ומסתגלת לחיים החדשים כאם לשלושה ילדים.
במהלך הסדרה נרקמת מערכת יחסים בינה לבין סאלי, עד שלבסוף אלה נישאים ונולדת להם בת. לאורך הסדרה, ד"ר קווין מנסה להסתגל לחיים בעיירה השונה מהסביבה המודרנית בה הייתה רגילה לחיות, ונחושה להוכיח לתושבי המקום, אשר אינם סבורים כי נשים יכולות לעסוק ברפואה, כי הם טועים ושאל להם להפלות נשים. במשך שש עונותיה הסדרה עסקה במגוון רחב מאוד של נושאים, כמו גזענות, התמודדות עם מחלה, אהבה, נישואין, מיניות, כסף ויחסים בין הורים לילדים. מלבד מיקלה הסדרה עוסקת בחייהם של הרבה אנשים. כבר בתחילת הסדרה, מת'יו קולין ובריאן נקשרים אל מיקלה מאוד, והצעירים אף קוראים לה אמא. הסדרה מלווה את שלושתם לאורך השנים. מת'יו עומד להתחתן עם אינגריד, שמתה מכלבת. הוא הופך להיות שריף, ובסוף הסדרה לומד להיות עורך דין. קולין עוזרת למיקלה במרפאה ומחליטה ללמוד להיות רופאה. בפרק הסיום של הסדרה היא מתחתנת עם בחיר ליבה, הרופא אנדרו (בסרט השני, מתגלה כי קולין זכתה ללמוד רפואה בהרווארד, כסוג של ניסיון של נשים להיות רופאות. היא זוכה בציונים הגבוהים ביותר מבין המסיימים). בריאן מגלה את אהבתו לכתיבה, ומסייע לדורותי ג'ניגנס, (אלמנה, שברחה מבעלה המכה, והוא מת משתיית יתר) לכתוב את העיתון של העיר. הסדרה עוקבת אחרי מספר רב של דמויות, כמו דורותי, "ענן רוקד" שהוא השאמאן של האינדיאנים המקומיים וחברו הטוב ביותר של סאלי, ג'ייק סליקר, ראש העיר, האנק לוסאון בעל הבר המקומי, לורן בריי, מנהל החנות הכלבו המקומית, רוברט אי, הנפח האפרו אמריקאי של העיירה, ואשתו גרייס, שפותחת מסעדה בעיר, הוראס, שעובד במשרד הטלגרף, ואשתו מויירה, יצאנית לשעבר.
צוות השחקנים הראשי

ג'יין סימור - ד"ר מיקלה קווין
ג'ו לנדאו - ביירון סאלי
צ'אד אלן - מת'יו קופר
אריקה פלורס - קולין קופר (עד אמצע העונה השלישית)
ג'סיקה באומן - קולין קופר קוק (החל מאמצע העונה השלישית)
שון טובי - בריאן קופר
טווין פיקס

| --- | --- |

פתיח הסדרה
 סוגה:  דרמה המשכית, מתח, אימה, סוריאליזם
 יוצרים:  מארק פרוסט, דייוויד לינץ' 
 כותבים:  Tricia Brock, דייוויד לינץ', מארק פרוסט 
 בימוי:  דייוויד לינץ', מארק פרוסט 
 שחקנים:  קייל מקלכלן   מייקל אונטקין   שרילין פן   לארה פלין בויל   ריצ'רד ביימר   מדשן אמיק   דיינה אשברוק   פגי ליפטון   ריי וייס   פייפר לאורי   ג'ואן צ'ן   קימי רוברטסון   שריל לי   הת'ר גראהם
 פרסים:  פרס פיבודי, Primetime Emmy Award for Outstanding Costumes for a Series, Primetime Emmy Award for Outstanding Single-Camera Picture Editing for a Drama Series, פרסי איגוד מבקרי הטלוויזיה לסדרת השנה, פרס גלובוס הזהב לסדרה הדרמה הטובה ביותר, פרסי איגוד מבקרי הטלוויזיה לדרמה הטובה ביותר 
 פסקול:  אנג'לו בדלמנטי
 ארץ מקור:  ארצות הברית 
 שפות:  אנגלית 
 תקופת התרחשות:  1990 
 מספר עונות:  3
 מספר פרקים:  48
 תוכנית המשך:  טווין פיקס 2017 טווין פיקס: אש הולכת איתי
 הפקה
 מפיק:  דייוויד לינץ' 
 מפיקים בפועל:  מארק פרוסט, דייוויד לינץ' 
 חברת הפקה:  פרופוגנדה פילמז, ספלינג טלוויז'ן 
 הפצה:  Republic Pictures, הולו 
 מוזיקה:  אנג'לו בדלמנטי 
 אורך פרק:  כ-48 דקות
 שידור
 רשת שידור:  ABC (סדרה מקורית) showtime (סדרת המשך)
 רשת שידור בישראל:  הערוץ הראשון yes oh
 תקופת שידור מקורית:  8 באפריל 1990 – 10 ביוני 1991
 קישורים חיצוניים
 דף התוכנית ב-IMDb
 
טווין פיקס (באנגלית: Twin Peaks) היא סדרת טלוויזיה אמריקאית שנוצרה בידי הבמאי דייוויד לינץ' והסופר, הבמאי והמפיק מרק פרוסט. העלילה מתרחשת בעיר הדמיונית טווין פיקס שבצפון-מזרח וושינגטון. הצילומים עצמם נערכו בצפון-מערבה של המדינה.
הסדרה שודרה ב־ABC מ־8 באפריל 1990 ועד ל־10 ביוני 1991. מספר פרקים נכתבו ובוימו על ידי לינץ' ופרוסט, אך רובם בוימו על ידי במאים-אורחים. הסדרה הופקה על ידי חברת ההפקות של אהרון ספלינג וכללה 30 פרקים ששודרו במשך שתי עונות. אורך רוב הפרקים הוא 48 דקות, חוץ מהפרקים הפותחים את העונה הראשונה והשנייה, שאורכם 113 דקות. בשנת 2017 שודרה עונה שלישית לסדרה המתרחשת 25 שנה אחרי סוף העונה השנייה.
סקירה כללית > העונה הראשונה

טווין פיקס מגוללת את סיפורו של סוכן האף.בי. איי. דייל קוּפר (גולם בידי קייל מקלכלן) והחקירה שהוא עורך בנוגע להרצחה של נערה מקומית בשם לורה פאלמר. הסדרה מציירת פורטרט של עיירה אמריקאית קטנה עם קהילה של אנשים פשוטים שקשורים מאוד אחד לשני. הפרק הראשון צולם בעיירות האמיתיות נורת' בנד וסנוקוולמי, לא הרחק מסיאטל, למרגלות הרי רכס קסקייד.
התקדמותה האיטית של החקירה גורמת לכל תושבי טווין פיקס לרצות לבחון היטב את כל צעדיהם של הסוכן קופר ושל האנשים ממשרד השריף, מה שלא עוזר לחקירה. הסדרה מושפעת מאופרות סבון בהצגה הרגשנית של התלבטויותיהן המוסריות של הדמויות. למעט חריגות בודדות, כל פרק ייצג יום אחד מתוך הכרונולוגיה של העלילה. העונה הראשונה כללה 8 פרקים בלבד, כשהחיפוש אחר רוצחה של לורה פאלמר הוא הכוח המניע של הסדרה.
הסדרה נחשבה בזמנה למהפכנית מבחינה אומנותית וטכנולוגית לגבי תוכנית טלוויזיה, עם סטנדרטים חסרי תקדים של הפקה, כשלינץ' מקפיד לשמור בכל העת על רמה של הפקה קולנועית. היא נחשבת מבחינה זו לאימן הרוחנית של סדרות כמו הסופרנוס, הבית הלבן ועמוק באדמה.
הסדרה זכתה להצלחה גדולה בגלל הכתיבה האינטליגנטית, הדמויות הביזאריות, הפופולריות של הסוכן דייל קופר והאווירה המסתורית/הומוריסטית. עם סיום העונה הראשונה זכתה הסדרה למעמד פולחני, וכוכביה ויוצריה הופיעו בקביעות בתוכניות אירוח ובראיונות. הסדרה הייתה מועמדת ל־8 פרסי אמי ב־1990 אך לא זכתה ולו באחד.
סקירה כללית > העונה השנייה וסרט הקולנוע

22 פרקים נקבעו לעונה החדשה, כמעט פי 3 מזו שקדמה לה. לחץ מצידם של אנשי ההפקה לגלות לציבור את זהות רוצחה של לורה פאלמר, והעסקתם של כותבים חדשים, גרמו להתרחקותו היחסית של לינץ' מן הסדרה. לינץ' היה מעוניין לכל אורך הדרך שהרוצח לא יתגלה לעולם. כשהרוצח נתגלה סוף סוף, רוב מעריצי הסדרה התאכזבו מכך שהפן העל־טבעי שלה שהיה מרומז בלבד בעבר, עבר אל קדמת הבמה.
השחקן קייל מק'לאכלן, שגילם את דייל קופר, הטיל וטו על הרומן שהכותבים תכננו בין קופר לבין אודרי הורן, בטענה שדמות מוסרית כל כך כמו קופר לעולם לא תהיה מעורבת ברומן עם תלמידת תיכון. הכותבים נאלצו להוסיף עלילות־משנה חדשות כדי לחפות על חסרונו של הרומן.
קו העלילה הפך ליותר ויותר אבסורדי, ורבים טענו שהסדרה איבדה את האינטליגנציה והקסם של העונה הראשונה. לאחר ירידה חדה ברייטינג, הרשת הודיעה על תקופת המתנה, הודעה שברוב המקרים מובילה לביטולה של הסדרה. לאחר קמפיין מסיבי של גרעין המעריצים הגדול שעוד נשאר לסדרה, הוחלט להקרין את ששת הפרקים שנותרו עד לסיומה. סיומה הלא ברור של הסדרה הזכיר את הסיום המעורפל של העונה הראשונה וממשיך להעסיק את המעריצים עד היום.
סרט קולנוע בשם טווין פיקס: אש הולכת איתי (במקור: "Twin Peaks: Fire Walk With Me") יצא ב־1992 בבימויו של לינץ' והתרכז בסיפור היחיד שעניין את לינץ' לאורך כל הסדרה, סיפורה של לורה פאלמר. הסרט הציג את הרצח ואת כל האירועים שקדמו לו. גם המעריצים וגם המבקרים לא התלהבו בהתחלה מהסרט וטענו שהוא יותר מטריד ומבולבל ופחות הומוריסטי מן הסדרה, וגם שהוא אינו פותר את חידת סיומה של העונה השנייה, אלא רק מוסיף שאלות פתוחות. במשך הזמן הסרט הפך להיות מוערך יותר, וכיום איכותו אינה נחשבת לפחותה מזו של כל סרט אחר של לינץ'.
תקציר עלילת הסדרה

גופתה של לורה פאלמר, הנערה המקובלת ביותר בטווין פיקס, נמצאת על ידי פיט מארטל כשהיא עטופה בפלסטיק. החדשות מועברות אל אנשי העיירה אשר מגיבים בצורות מגוונות. בינתיים, נערה נוספת בשם רונט פולאסקי נמצאת כשהיא צועדת במצב קטטוני לאורך פסי רכבת. סוכן האף.בי.איי דייל קופר נשלח כדי לחקור את הרצח. בבדיקתו הראשונית את הגופה מתגלה פתק עם האות R מודפסת עליו מתחת לציפורניה של לורה. הדבר מזכיר לו פרשייה דומה - תעלומת הרצח של הנערה תרזה בנקס שנה לפני כן בעיירה הסמוכה, דיר מדו - גם בה נמצא פתק עם אות תחת ציפורן הקורבן - ומבין שזהו תמרור אזהרה מהרוצח.
קופר מגלה די מהר כי ללורה היו תדמית ומערכות יחסים שונות ממה שהיה נראה בתחילה, ושהיא הייתה רחוקה מלהיות מה שאנשי העיירה חשבו עליה. לורה בגדה בחברה בובי בריגס עם האופנוען ג'יימס הארלי, מה שהיה ידוע לחברתה הטובה ביותר של לורה, דונה הייוורד. בנוסף, היא הייתה נרקומנית ועסקה בזנות. קופר גם מגלה בתוך יומנה של לורה שאריות של קוקאין, שבו השתמשה יחד עם בובי.
קופר משתכן במלון ששייך למשפחת הורן. אודרי הורן מתאהבת בקופר וכשהוא מגיע אל המועדון שבו השיגה לורה את הקוקאין, אודרי נכנסת אחריו בסתר. מתגלה שלורה גם עבדה כזונה, בין השאר בתוך אותו המועדון. דייל קופר חולם שהוא נמצא ב"חדר האדום", שם הוא פוגש את "האיש מן המקום האחר" (גמד) וכן את רוחה השבויה של לורה פאלמר, שלוחשת לתוך אוזנו את שם האיש שרצח אותה; אך כשהוא מתעורר, הוא לא מסוגל לזכור את השם.
המידע שקופר למד ממקורות על-חושיים הוביל אותו למספר חשודים, אך הוא יודע שהמפתח הוא מציאת יומנה הסודי של לורה. יומן זה נמצא בידי הרולד סמית', שלורה סמכה עליו. היומן הסודי מגלה שהחל מגיל מאוד צעיר לורה נוצלה בידי רוח ששמו בוב, ועיסוקיה בסמים ובסקס היו האמצעים כדי להימלט מבוב.
תוך שקופר צולל עמוק יותר לתוך חייה הסודיים והאפלים של לורה פאלמר, הוא נתקל באדם גידם שמגלה לו שבוב הוא חברו הוותיק לשתייה שאהב לצטט שירה והיה מעורב במספר פעילויות פושעות, אך מצד שני, אותו בוב כבר מת מזמן.
מאדי פרגוסון, שהיא בת-דודתה של לורה שגם דומה לה מאוד, מגיעה לבקר אצל הוריה של לורה. שני ההורים מתבלבלים לפעמים בינה לבין לורה. מאדי גם נעשית אובססיבית למצוא את רוצחה של לורה ומגלה שזהו לא אחר מאשר אביה של לורה, לילנד פאלמר. לילנד רוצח את מאדי, אך נעצר בידי דייל קופר, שמגלה שבלילנד נכנסה רוח רעה, ושרוח זו היא בעצם בוב. כשהוא תחת שליטתו של בוב, לילנד מטיח את ראשו בקיר תאו ורגעים ספורים לפני שהוא מת, נשמתו חוזרת למקומה.
קופר נשאר בטווין פיקס עוד זמן מה. זמן רב לפני כן, הוא שיחק משחק שחמט קטלני עם השותף והמנטור שלו, ווינדום ארל. ארל לקה בשיגעון ורצה למתוח את קופר, גם מפני שלקופר היה רומן עם אשתו. ווינדום ארל מגיע לטווין פיקס, ומתחיל לשחק עם קופר במשחק שחמט (לא פנים אל פנים, כמובן), כשכל פעם שהוא לוקח כלי, הוא רוצח אדם. קופר נקלע לפשיטה על מאורת סמים שמשתבשת ומושעה זמנית מהאף.בי.איי. הוא ממשיך להתחקות אחרי מקורותיו של בוב ולחקור את מסתורי היערות שסובבים את טווין פיקס, ווינדום ארל מתקין מיקרופון נסתר בתחנת המשטרה ולכן דייל קופר, מבלי דעת, עוזר לו בחיפוש אחר "הבקתה השחורה" (מקום רוחני ומסתורי בתוך היער). הוא מתאהב בנערה שמגיעה לעיירה, אנני בלקבורן (מגולמת בידי הת'ר גרהאם).
כשאנני מנצחת בתחרות "מיס טווין פיקס", ווינדום חוטף אותה אל "הבקתה השחורה", ש"החדר האדום" הוא, ככל הנראה, חלק ממנה. קופר נכנס לשם בחיפוש אחר אנני, וחווה מספר היכרויות ביזאריות. לקראת סיום הסדרה, הרוח הרעה בוב נכנסת בקופר והוא אינו מזוהה על ידי אף אחד מן הסובבים אותו.
אזכורים במדיה הישראלית

הפרק "גבעת פיכסה" של "זהו זה!" הוא פרודיה על הסדרה: החוקר קוטר מגיע למושב כדי לחקור את הרצח של ליאורה פרקר. כל הדמויות שהוא פוגש, כולל אילן אביה של ליאורה, מנסות לומר לו שוב ושוב שהאבא הוא הרוצח, אבל הוא מסרב לשמוע בטענה שזה מוקדם מדי לגלות זאת. בסוף מסתבר שליאורה בכלל לא נרצחה, היא פשוט הסתובבה בדיזנגוף סנטר.
הערות שוליים

↑  הבמאי האגדי דייויד לינץ' הלך לעולמו בגיל 78, באתר ynet, 16 בינואר 2025
| פרס גלובוס הזהב לסדרת הדרמה הטובה ביותר |
| --- | --- | --- |
| 1969–1980 | ד"ר מרכוס וולבי (1969) • המרכז הרפואי (1970) • מאניקס (1971) • קולומבו (1972) • משפחת וולטון (1973) • על אדונים ומשרתים (1974) • קוג'אק (1975) • איש עשיר, איש עני (1976) • שורשים (1977) • 60 דקות (1978) • לו גרנט (1979) • שוגון (1980) |  |
| 1981–2000 | בלוז לכחולי המדים (1981) • בלוז לכחולי המדים (1982) • שושלת (1983) • רצח במשיכת קולמוס (1984) • רצח במשיכת קולמוס (1985) • פרקליטי אל איי (1986) • פרקליטי אל איי (1987) • שלושים ומשהו (1988) • צ'יינה ביץ' (1989) • טווין פיקס (1990) • חשיפה לצפון (1991) • חשיפה לצפון (1992) • NYPD Blue ‏(1993) • תיקים באפלה (1994) • שולחן לחמישה (1995) • תיקים באפלה (1996) • תיקים באפלה (1997) • הפרקליטים (1998) • הסופרנוס (1999) • הבית הלבן (2000) |  |
| 2001–2020 | עמוק באדמה (2001) • המגן (2002) • 24 (2003) • ניפ/טאק (2004) • אבודים (2005) • האנטומיה של גריי (2006) • מד מן (2007) • מד מן (2008) • מד מן (2009) • אימפריית הפשע (2010) • הומלנד (2011) • הומלנד (2012) • שובר שורות (2013) • הרומן (2014) • מר רובוט (2015) • הכתר (2016) • סיפורה של שפחה (2017) • האמריקאים (2018) • יורשים (2019) • הכתר (2020) |  |
| 2021–היום | יורשים (2021) • בית הדרקון (2022) • יורשים (2023) • שוגון (2024) |  |
| --- | --- |
בקרת זהויות :  NLI: 987007369788505171  BNE: XX3850054  BnF: cb12356073n (data)  GND: 7737911-1  MusicBrainz: 14882993-d38c-46ed-a45f-c2e8502e4bf7  NKC: unn2016909609  VIAF: 294387853   WorldCat (עם VIAF): 294387853 
דייל קופר, מגולם על ידי קייל מק'לאכלן
לורה פאלמר, מגולמת על ידי שריל לי
מחוץ לחוק

ערך זה עוסק בסדרת טלוויזיה אמריקנית. אם התכוונתם לתוכנית טלוויזיה ישראלית, ראו .
| --- | --- |

עטיפת ה-DVD של הסדרה
 סוגה:  דרמה/פעולה
 יוצרים:  סטיבן ג'יי קאנל
 שחקנים:  לורנצו לאמאס ברנסקומב ריצ'מונד קיית'לין קינמונט (עונות 1-4) סטיבן ג'יי קאנל סנדרה פרגוסון (עונה 5)
 ארץ מקור:  ארצות הברית ארצות הברית
 שפות:  אנגלית 
 מספר עונות:  5
 מספר פרקים:  110
 הפקה
 הפצה:  סטיבן ג'יי קאנל, הולו 
 מוזיקה:  David Vanacore 
 אורך פרק:  כ-45 דקות
 שידור
 רשת שידור:  סינדיקציה (עונות 1-4)   USA‏ (עונה 5)
 רשת שידור בישראל:  ערוץ 3 AXN HOT Zone
 תקופת שידור מקורית:  19 בספטמבר 1992 – 4 באפריל 1997
 קישורים חיצוניים
 דף התוכנית ב-IMDb
 
מחוץ לחוק (באנגלית: Renegade) היא סדרת טלוויזיה אמריקנית ששודרה במשך 5 עונות עם 110 פרקים בין 19 בספטמבר 1992 ועד 4 באפריל 1997. הסדרה סיפרה על קורותיו של רינו ריינס, שוטר מהעיר הבדיונית ביי סיטי שהפך לצייד ראשים, בגילומו של לורנצו לאמאס. הסדרה הופקה על ידי סטיבן ג'יי קאנל, שאף גילם בסדרה את דמותו של הבלש דונלד "דאץ'" דיקסון.
נעימת הפתיחה של הסדרה חוברה על ידי מייק פוסט. בשיא הפרסום שלה, הסדרה שודרה בכ-100 מדינות ובתריסר שפות, כאשר הסדרה היחידה שעקפה אותה באחוזי הצפייה היא משמר המפרץ.
בישראל שודרה הסדרה בערוץ 3 בכבלים, מאוחר יותר בשידורים חוזרים בערוץ AXN ולאחר מכן בערוץ HOT Zone.
עלילת הסדרה

לאחר שהופלל ברצח של ארוסתו ושל שוטר על ידי דיקסון, רינו ריינס, יוצא רגימנט הריינג'רס ה-75, נשפט לעונש מאסר עולם אבל בורח מיד לאחר מכן. דיקסון שולח אחריו את צייד הראשים המקצועי בובי המחסל (Bobby Sixkiller), נחת לשעבר (בגילומו של ברנסקומב ריצ'מונד), אבל רינו מציל את חייו של בובי וזוכה באמונו. רינו מחפש אחרי העד היחיד שיכול לטהר את שמו ולהביא למאסרו של דיקסון, תוך כדי שהוא עובד בתור צייד ראשים עבור תעשיות המחסל, החברה של בובי, ומאמץ את השם הבדוי וינס בלאק.
פרק טיפוסי של הסדרה כולל בדרך כלל אישה מושכת מבחינה מינית שמגיעה למשרדו של בובי וזקוקה להצלה. לעיתים קרובות לחברים הללו יש תחביב כגון מרוצי סוסים, או מכוניות, או סירות מרוץ, שמאפשרים לרינו לעבוד במסווה, בדרך כלל כמכונאי בהתחלה, אולם בדרך כלל בתפקיד חשוב יותר, כגון נהג, שבו הוא יצטיין.
דבר זה מאפשר לרינו לרכוש את האמון של החבר הרשע, אולם בסופו של דבר הזהות האמיתית שלו תיחשף, והוא ייכלא בצורה כלשהי. בסופו של דבר רינו יימלט, בדרך כלל באמצעות סיוע של בובי.
לאחר שרינו הציל את המצב, הוא נאלץ לעזוב את האזור שבו הוא נמצא בעקבות חקירות המשטרה שנפתחות וכן לסרב להצעות של הנשים שהוא מציל. במציאות, לורנצו לאמאס עזב את אשתו עבור אחת מהשחקניות ששיחקו בתפקיד ניצב בסדרה.
מוטיב נוסף החוזר על עצמו בסדרה הוא חוסר רצונו של רינו ליצור קשר כלשהו עם המשטרה כיוון שהוא נמצא ברשימת עשרת הנמלטים המבוקשים ביותר בארצות הברית. למרות זאת, במספר פרקים רינו מסייע למשטרה, בדרך כלל בעיירות קטנות שבהן לא שמעו עליו, ולמרות שהשוטרים המקומיים חושפים את זהותו לבסוף, הם לא עוצרים אותו. כמו כן, באמצע הסדרה מתגלה כי לרינו יש קשר ידידות הדוק עם שופטת.
בסדרה מופיעה בתדירות רבה שאיין פיליפס (קייתלין קינמונט), אחותו של בובי שגדלה איתו בשמורת האינדיאנים, והיא מגלמת הרבה פעמים את דמות העלמה במצוקה. בנוסף, במהלך הסדרה מתברר כי שאיין מאוהבת ברינו אך הוא לא מאוהב בה ונשאר נאמן לחברתו ליסה בנדטי, שנהרגה. בסוף העונה הרביעית קינמונט עזבה את צוות התוכנית, והחליפה אותה שחקנית בשם סנדרה פרגוסון, שגילמה דמות בשם סנדי קארות'רס.
סקירה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 22 | 22 | 19 בספטמבר 1992 | 17 במאי 1993 |
|  | 2 | 22 | 22 | 13 בספטמבר 1993 | 9 במאי 1994 |
|  | 3 | 22 | 22 | 12 בספטמבר 1994 | 8 במאי 1995 |
|  | 4 | 22 | 22 | 11 בספטמבר 1995 | 29 באפריל 1996 |
|  | 5 | 22 | 22 | 13 בספטמבר 1996 | 4 באפריל 1997 |
הערות שוליים

↑  "מחוץ לחוק", פרק 11.
מיטות נשיקה

| --- | --- |

 סוגה:  דרמת פשע
 יוצרים:  סטיבן ג'יי קאנל 
 שחקנים:  רוב אסטס 
 ארץ מקור:  ארצות הברית 
 שפות:  אנגלית 
 מספר עונות:  8 
 מספר פרקים:  176 
 הפקה
 הפצה:  פוקס המאה ה-20 בטלוויזיה, הולו 
 מוזיקה:  דני לוקס 
 אורך פרק:  48 דק' 
 שידור
 רשת שידור:  CBS 
 תקופת שידור מקורית:  7 בנובמבר 1991 – 18 באפריל 1999 
 קישורים חיצוניים
 דף התוכנית ב-IMDb
 
מיטות נשיקה (באנגלית: Silk Stalkings) היא סדרת דרמה ופשע אמריקאית ששודרה במקור מ-7 בנובמבר 1991 עד 18 באפריל 1999. שתי העונות הראשונות של הסדרה שודרו ברשת CBS האמריקנית בשעות הלילה המאוחרות, בעוד שעונות 3 עד 8 שודרו אך ורק בערוץ USA Network. הסדרה כללה בסך הכל שמונה עונות ו-176 פרקים.
תקציר העלילה

עלילת הסדרה מתמקדת בעבודתם של שני בלשי משטרת פאלם ביץ', אשר חוקרים מקרי רצח שערורייתיים בקרב האוכלוסייה האמידה של פאלם ביץ' - לרוב מקרי רצח שקשורים בדרך כלל למין, כסף וכוח, בהם מעורבים לרוב אנשים אמידים, מפורסמים, צעירים, יפים ובעלי השפעה וכוח רב.
החלק הראשון של הסדרה התמקד בחקירותיהם של צמד הבלשים כריס לורנצו וריטה לי לאנס, אשר מפענחים את הפשעים הכי שערורייתיים של פאלם ביץ'. בעונה החמישית של הסדרה, לאחר שהשחקנים הראשיים עזבו את הסדרה, העלילה התמקדה בחקירותיהם של צמד הבלשים החדש, טום ראיין וקסנדרה "קאסי" סנט ג'ון.
הדמויות הראשיות

הבלשית ריטה לי לאנס (מגולמת על ידי מיצי קאפטור) - בלשית קשוחה ואינטליגנטית.
הבלש כריס לורנצו (מגולם על ידי רוב אסטס - הקולגה הנאה והשנון של ריטה.
הבלש טום ראיין (מגולם על ידי כריס פוטר) - החליף את כריס לורנצו החל מהעונה החמישית כאחת משתי הדמויות הראשיות בסדרה.
הבלשית קסנדרה "קאסי" סנט ג'ון (מגולמת על ידי ג'נט גאן) - החליפה את ריטה לי לאנס כאחת משתי הדמויות הראשיות של הסדרה החל מהעונה החמישית.
המפקח הארי ליפשיץ (מגולם על ידי צ'רלי בריל) - המפקח של צוות הבלשים.
פיתוח

הסדרה נוצרה על ידי סטיבן ג'יי קנל, אשר יצר גם את סדרות הפעולה והפשע המצליחות "צוות לעניין" ו"רחוב ג'אמפ 21".
רוב הפרקים צולמו בסן דייגו שבקליפורניה, ויתר הפרקים צולמו בסקוטסדייל שבאריזונה.
מדיה ביתית

לאורך השנים יצאו לשווקים מהדורות DVD הכוללות מספר עונות של הסדרה. בנוסף לכך, לאורך השנים הסדרה הפכה זמינה גם בשירותי סטרימינג.
הערות שוליים

↑  "New 8 visits the set of 'Silk Stalkings' by Stu Segall Productions in San Diego in 1992". YouTube. 15 ביולי 2020. {{cite web}}:  (עזרה)
רוב אסטס גילם בסדרה את החוקר כריס לורנצו בין השנים 1991 עד 1995
טריפורה

| --- | --- |
חותם טריפורהחותם טריפורה

 מדינה:  הודו הודו
 ראש השרים:  מניק סהא
 רשות מחוקקת:  האספה המחוקקת של טריפורה 
 בירת המדינה:  אגרטלה
 שפה רשמית:  בנגלית, אנגלית וקוקבורוק
 תאריך ייסוד:  1972 
 שטח:  10,492 קמ"ר (דירוג: 26)
 אוכלוסייה:  ‏
  ‑ במדינה:  3,673,917 (דירוג: 21, 2011)
  ‑ צפיפות:  304 נפש לקמ"ר (דירוג: 12, 2001)
 קואורדינטות:  23°50′N 91°17′E﻿ / ﻿23.84°N 91.28°E﻿ / 23.84; 91.28 
 אזור זמן:  UTC +5:30
 https://tripura.gov.in/
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
טריפורה (בבנגלית: ত্রিপুরা, בהינדית: त्रिपुरा) היא מדינה בהודו, אחת משמונה מדינות של צפון-מזרח הודו. היא מוקפת על ידי בנגלדש ומתחברת לשאר הודו רק בשני אזורים במזרחהּ, שם היא גובלת עם המחוזות קאצ'אר שבמדינת אסאם ואייזול שבמדינת מיזוראם.
היסטוריה

באזור טריפורה נמצאו עדויות מועטות מן התקופה הפלאוליתית.
כמדינה שמרביתה מישורי שפך של דלתא של הנהרות גאנגס ובראהמפוטרה ומזרחה וצפונה הררית, התגבשה בטריפורה מדינת נסיכים שנשלטה על ידי המהרג'ה עד הזמן עצמאות הודו כשהיא לא נשלטה על ידי המוגהולים או הבריטים. לאורך ההיסטוריה שונו גבולות המדינה פעמים רבות.
החל מהמאה ה-13 התרחשו פלישות מוסלמיות רבות לאזור, שהגיעו לשיאן עם כיבוש טריפורה בידי האימפריה המוגולית בשנת 1733. טריפורה נוצרה כיישות מדינית אוטונומית בזמן הראג' הבריטי.
עם חלוקת הודו ב-1947 הגיעו למדינה עשרות אלפי פליטים הינדים ממזרח בנגל (בנגלדש של ימינו). פליטים אלו דחקו את תושביה המקוריים של המדינה למרכז אזור הרמות המיוערות והתיישבו לאורך גבולותיה של המדינה עם בנגלדש.
טריפורה הייתה מדינה נסיכותית והתאחדה עם הודו באוקטובר 1949. מעמדה היה של מדינה חלק ג', הגדרה שנובעת ממקום ההגדרות הנוגעות למדינות הללו בחוקת הודו, ונשלטה על ידי נציב שמינתה ממשלת הודו.
תחת חוק ארגון מחדש של המדינות ב־1956 הפכה טריפורה לטריטוריית איחוד, דבר שלא שינה את הממשל שבה. ב־1963 הוקמה האספה המחוקקת של טריפורה, אספה מחוקקת מדינתית שבחרה ממשלה מקומית בראשות ראש השרים. ב־1972 הפכה טריפורה למדינה נפרדת.
בתחילה איכות החיים במדינה נפגעה בעקבות מיקומה המרוחק מאוד מריכוזי האוכלוסייה בהודו. בעקבות העצמאות ויצירת הגבולות המדיניים עם בנגלדש, המרחק מקולקטה גדל מ-350 ק"מ ל-1,700 ק"מ. הבידוד הגאו-פוליטי הוחמר בהיעדר מסילות רכבת.
הצפה נוספת של מהגרים הגיעו במלחמת העצמאות של בנגלדש, בהופכם את הטריפורים למיעוט קטן בן 17% בארצם. השינויים האתניים הובילו למתיחות רבה, אך בשנים האחרונות (נכון ל-2016) המצב בטריפורה שקט.
טופוגרפיה, גאוגרפיה ואקלים

טריפורה היא חלק מצפון-מזרח הודו, אזור של שמונה מדינות ללא מוצא לים אשר מנותקות כמעט באופן מלא משאר הודו. טריפורה היא המדינה השלישית בקוטנה אחרי סיקים וגואה. המדינה גובלת באסאם ובבנגלדש. לטריפורה יש גבול בינלאומי של 856 ק"מ עם בנגלדש, מתוכם 730.5 ק"מ הם מגודרים, החל משנת 2012. לאורך הגבול ישנן מספר נקודות מעבר.
הטופוגרפיה המקומית מאופיינת בגבעות, עמקים ומישורים.
כלכלה

התוצר המקומי הגולמי של טריפורה בשנים 2010–2011 הסתכם בשני מיליארד דולר. בשנת 2009 מגזר השירותים היה המרכזי במשק. מגזר זה היווה 53.98 אחוזים מכלכלת המדינה לעומת 23.07 אחוזים בחקלאות ו-22.95 אחוזים ממגזר התעשייה והייצור. מרבית מהאוכלוסייה תלויה בייצור החקלאי המקומי. עם זאת, ההרריות והיערות במדינה משאירים רק 27% משטח המדינה ניתנים לעיבוד. מבין המוצרים העיקריים המיוצרים בחקלאות המקומית ניתן למנות בד יוטה וקנה סוכר.
כלכלת טריפורה מתאפיינת בשיעורי עוני גבוהים, בהשקעות נמוכות, תשתיות לא הולמות, בידוד גאוגרפי, שימוש לא פרודוקטיבי במשאבי יער ומינרלים, תיעוש איטי ובאבטלה גבוהה.
תחבורה

נמל התעופה המרכזי במדינה הוא אחד מן הנמלים העמוסים ביותר במזרח הודו, כאשר החברה הדומיננטית בו היא אינדיגו. מערכת הרכבות המקומית החלה להיבנות בשנת 1853, אך נפגעה עם בידוד האזור בעצמאות הודו בשנת 1947. ישנו רק כביש ראשי אחד (NH-8) המחבר את המדינה לשאר חלקי הודו. התושבים הכפריים משתמשים לרוב בנתיבי המים כאמצעי תחבורה. לאור השכנות עם בנגלדש, ישנם מספר קווי אוטובוסים הפעילים בין אגרטלה לדאקה, בירת בנגלדש. בשנת 2013 חתמו שתי המדינות על הסכם הכולל הקמת קו רכבת באזור. אזרחי שתי המדינות זקוקים לאשרה כדי להיכנס למדינה השנייה. אולם, התנועה הבלתי-חוקית וההברחות בין הגבולות נפוצה.